**ΑΚΑΔΗΜΑΪΚΟ ΕΤΟΣ 2019-2020**

**ΟΔΗΓΙΕΣ ΠΡΟΣ ΤΟΥΣ ΥΠΟΨΗΦΙΟΥΣ**

Το Τμήμα Ιατρικής ΑΠΘ προκηρύσσει **10 θέσεις** μεταπτυχιακών φοιτητών/τριών για το ακαδημαϊκό έτος 2019–2020 στο ΠΜΣ **«Πρωτοβάθμια Φροντίδα Υγείας»**

**ΣΥΝΟΠΤΙΚΗ ΠΑΡΟΥΣΙΑΣΗ TOY ΠΡΟΓΡΑΜΜΑΤΟΣ**

Ο κύκλος του Προγράμματος Μεταπτυχιακών Σπουδών του Τμήματος Ιατρικής Α.Π.Θ. διαρκεί 4 εξάμηνα, 120 ECTS. Μετά την επιτυχή εκπόνηση διπλωματικής εργασίας κατά το δ΄ εξάμηνο, οδηγεί σε **Μεταπτυχιακό Δίπλωμα Εξειδίκευσης στην** ***Πρωτοβάθμια Φροντίδα Υγείας (MSc Primary Health Care).***

Οι μεταπτυχιακοί φοιτητές στο πρώτο εξάμηνο παρακολουθούν 3 Υποχρεωτικά μαθήματα (30 ECTS). Στο δεύτερο εξάμηνο παρακολουθούν 1 Υποχρεωτικό και 2 μαθήματα Επιλογής (30 ECTS). Στο τρίτο εξάμηνο παρακολουθούν 1 Υποχρεωτικό και 2 μαθήματα Επιλογής (30 ECTS). Στο τέταρτο εξάμηνο οι φοιτητές εκπονούν τη Μεταπτυχιακή Διπλωματική Εργασία.

Απαιτείται συνεχής παρακολούθηση και συμμετοχή σε όλα τα μαθήματα, καθώς και πρακτική άσκηση (26 ώρες/μάθημα).

**Τα μαθήματα του Α΄ εξαμήνου θα αρχίσουν τον Οκτώβριο του 2019.**

**ΑΙΤΗΣΕΙΣ**

Στο ΠΜΣ γίνονται δεκτοί πτυχιούχοι των Τμημάτων ΑΕΙ/ΤΕΙ της ημεδαπής και ομοταγών αναγνωρισμένων ιδρυμάτων της αλλοδαπής με αναγνώριση από το Δ.Ο.Α.Τ.Α.Π.

Υποψήφιοι μπορούν να είναι και τελειόφοιτοι φοιτητές, οι οποίοι θα έχουν περατώσει επιτυχώς τις προπτυχιακές τους σπουδές πριν από τη λήξη των εγγραφών και θα πληρούν όλες τις προϋποθέσεις εισαγωγής στο ΠΜΣ.

**ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ:**

1. **Αίτηση** συνοδευόμενη από σύντομο **υπόμνημα** **αιτιολόγησης εκδήλωσης ενδιαφέροντος**.
2. **Πλήρες βιογραφικό σημείωμα**, που θα περιλαμβάνει στοιχεία για τις σπουδές, την ερευνητική και την επαγγελματική δραστηριότητα, συγγραφικό έργο, τις υπάρχουσες επιστημονικές εργασίες και τα ενδιαφέροντα του υποψηφίου.
3. **Αντίγραφο πτυχίου** ΑΕΙ ή ΤΕΙ της ημεδαπής ή της αλλοδαπής (Οι πτυχιούχοι Τμημάτων Εξωτερικού πρέπει να καταθέσουν το πτυχίο τους μεταφρασμένο και επικυρωμένο από το ΥΠΕΠΘ, καθώς επίσης και την αναγνώριση ισοτιμίας από το Δ.Ο.Α.Τ.Α.Π. μαζί με την **αντιστοιχία του βαθμού πτυχίου**). Σε περίπτωση που ο βαθμός εκφράζεται με αξιολογικό χαρακτηρισμό ή με ακέραιο αριθμό απαιτείται είτε βεβαίωση της οικείας Σχολής είτε Πιστοποιητικό Αναλυτικής Βαθμολογίας όπου να φαίνεται ο ακριβής αριθμητικός βαθμός.
4. **Αντίγραφο πιστοποιητικού γνώσης** **της Αγγλικής γλώσσας τουλάχιστον Β2 επίπεδο.**
5. Σε περίπτωση γνώσης και **δεύτερης ξένης γλώσσας** υποβάλλεται, επίσης, το αντίστοιχο πιστοποιητικό.
6. Αποδεικτικά έγγραφα για τυχόν **ερευνητική και συγγραφική δραστηριότητα**, καθώς και για επαγγελματική εμπειρία συναφή προς το πεδίο ειδίκευσης (εφόσον υπάρχουν).
7. Φωτοτυπία της **αστυνομικής ταυτότητας**.
8. Δύο πρόσφατες (του τελευταίου εξαμήνου) μικρές **φωτογραφίες,** στις οποίες να αναγράφεται το ονοματεπώνυμο του υποψηφίου.

***Προαιρετικά δικαιολογητικά:***

**1.Ανάτυπα δημοσιεύσεων** ή ανακοινώσεων σε επιστημονικά περιοδικά– συνέδρια ή απόδειξη συμμετοχής σε Στρογγυλή Τράπεζα.

Οι υποψήφιοι είναι απαραίτητο να προσκομίσουν **μία φωτοτυπία** της εργασίας ή της ανακοίνωσης ως εξής: το εξώφυλλο του περιοδικού ή των πρακτικών του συνεδρίου, τα περιεχόμενα και τις σχετικές σελίδες.

Θα μοριοδοτηθεί **ΜΙΑ** μόνον εργασία ή ανακοίνωση ή συμμετοχή σε Στρογγυλή Τράπεζα με σειρά αξιολόγησης από το σημαντικότερο προς το λιγότερο σημαντικό ως εξής:

Πλήρες άρθρο έντυπο η ηλεκτρονικό δημοσιευμένο σε ξενόγλωσσο περιοδικό (peer reviewed journal)

Πλήρες άρθρο έντυπο η ηλεκτρονικό δημοσιευμένο σε αναγνωρισμένο ελληνικό περιοδικό (peer reviewed journal) ανακοίνωση ή συμμετοχή σε Στρογγυλή Τράπεζα σε ελληνικό ή διεθνές συνέδριο

π.χ. 1. αν ένας υποψήφιος έχει τρεις ανακοινώσεις σε ελληνικά συνέδρια και ένα άρθρο σε ξενόγλωσσο περιοδικό peer reviewed journal, είναι απαραίτητο να φέρει μόνον τα αποδεικτικά του ξενόγλωσσου άρθρου π.χ. 2. αν ένας υποψήφιος έχει 3 ανακοινώσεις σε διεθνή συνέδρια και ένα άρθρο δημοσιευμένο σε ελληνικό περιοδικό peer reviewed journal είναι απαραίτητο να φέρει μόνον τα αποδεικτικά του δημοσιευμένου άρθρου.

Οποιοδήποτε άλλο στοιχείο του υποψηφίου που θα μπορούσε να βοηθήσει στην επιλογή του, μπορεί να το αναφέρει στο Βιογραφικό του και να το προσκομίσει στη Συνέντευξη.

**Για τη συμπλήρωση της αίτησης και την αποστολή της ακολουθείστε το σύνδεσμο:**

[**http://bit.ly/phc\_master2019**](http://bit.ly/phc_master2019)

Τα **απαραίτητα δικαιολογητικά - πιστοποιητικά πρέπει να αποσταλούν ηλεκτρονικά σε μορφή pdf**

**στη διεύθυνση** [**m**](mailto:pmsi@med.auth.gr)**sc-phc@auth.gr**

**ή**

στη Γραμματεία του ΠΜΣ του Τμήματος Ιατρικής, κτίριο του ΚΕΔΙΠ, ισόγειο, τηλ. 2310 999339

και ώρες 10:00-12:00 π.μ.

**ή**

Ταχυδρομικά στη Διεύθυνση: Τμήμα Ιατρικής ΑΠΘ, 54124 Θεσσαλονίκη

**Τα δικαιολογητικά που θα σταλούν να είναι απλές φωτοτυπίες.**

Σε περίπτωση **επιτυχίας** στις εισαγωγικές εξετάσεις τα δικαιολογητικά **επικυρωμένα** από τα αρμόδια όργανα θα πρέπει να κατατεθούν στη Γραμματεία του ΠΜΣ

**Διευκρίνιση**

Δικαίωμα συμμετοχής στις εξετάσεις έχουν μόνο όσοι καταθέσουν εμπρόθεσμα με όποιον τρόπο επιλέξουν όλα τα δικαιολογητικά (σε μορφή pdf ή φωτοτυπίες).

**ΓΡΑΠΤΕΣ ΕΞΕΤΑΣΕΙΣ**

1. Από το βιβλίο του **Geoffrey Rose “Η Στρατηγική της Προληπτικής Ιατρικής”**, Εκδότης: Μορφωτικό Ίδρυμα Εθνικής Τράπεζας

Τα κεφάλαια: ΟΙ ΣΤΟΧΟΙ ΤΗΣ ΠΡΟΛΗΠΤΙΚΗΣ ΙΑΤΡΙΚΗΣ - ΤΙ ΠΡΕΠΕΙ ΝΑ ΠΡΟΛΑΜΒΑΝΕΤΑΙ; - Η ΣΧΕΣΗ ΤΟΥ ΚΙΝΔΥΝΟΥ ΜΕ ΤΗΝ ΕΚΘΕΣΗ - ΑΤΟΜΙΚΗ ΠΡΟΛΗΨΗ ΚΑΙ ΣΤΡΑΤΗΓΙΚΗ "ΥΨΗΛΟΥ ΚΙΝΔΥΝΟΥ"

**2.** Από το κείμενο του **WHO “**[**Primary health care: now more than ever**](http://www.who.int/whr/2008/en/#_blank)**”**

Τα κεφάλαια: [Εισαγωγή](http://www.who.int/whr/2008/08_overview_en.pdf?ua=1), [Κεφάλαιο 1](http://www.who.int/whr/2008/08_chap1_en.pdf?ua=1), [Κεφάλαιο 3](http://www.who.int/whr/2008/chapter3/en/)

**ΔΙΑΔΙΚΑΣΙΑ ΕΠΙΛΟΓΗΣ**

***Απαραίτητη προϋπόθεση*** για την εισαγωγή των υποψηφίων στο πρόγραμμα μεταπτυχιακών σπουδών είναι να συγκεντρώσουν τουλάχιστον **τη βάση (δηλ. 5) στις γραπτές εξετάσεις.**

Η βαθμολόγηση των προσόντων (μοριοδότηση) γίνεται με κλίμακα και μόρια που προτείνει η Συντονιστική Επιτροπή και εγκρίνει η Συνέλευση του Τμήματος. (ΠΑΡΑΡΤΗΜΑ ΙΙ)

**Πληροφορίες: τηλ. 2310-999339**

**στο διαδίκτυο:** στην ιστοσελίδα του Τμήματος Ιατρικής

[**www.med.auth.gr**](http://www.med.auth.gr/)

και στην ιστοσελίδα του ΠΜΣ

[**http://phc.med.auth.gr/**](http://phc.med.auth.gr/)

**Προθεσμία κατάθεσης αιτήσεων:**

**από 10-6-2019 έως και 30-6-2019**

**και 2-9-2019 έως και 6-9-2019**

**Ημερομηνία γραπτών εξετάσεων:**

**Δευτέρα 16-9-2019, ώρα 18:00**

**στο Αμφιθέατρο ΣΤ’ του Τμήματος Ιατρικής του ΑΠΘ**

Οι υποψήφιοι να έχουν μαζί τους αστυνομική ταυτότητα και στυλό.

*Η προσέλευση θα γίνεται 15΄ πριν την έναρξη των εξετάσεων.*

**Ημερομηνία προσωπικών συνεντεύξεων:**

**Τετάρτη 18-9-2019**

**στη Γραμματεία του ΠΜΣ, κτίριο ΚΕΔΙΠ, ισόγειο και ώρες 10:00 έως 12:00 π.μ..**

Μετά την ανακοίνωση των ονομάτων των επιτυχόντων, θα πραγματοποιηθούν οι εγγραφές, σύμφωνα με το πρόγραμμα που θα ανακοινωθεί από τη Γραμματεία.

**ΠΑΡΑΡΤΗΜΑ Ι**

**ΠΡΟΓΡΑΜΜΑ ΜΑΘΗΜΑΤΩΝ**

Το σύνολο των πιστωτικών μονάδων (ECTS) που απαιτούνται για την απόκτηση του Διπλώματος Μεταπτυχιακών Σπουδών Δ.Μ.Σ. είναι 120. Το αναλυτικό πρόγραμμα μαθημάτων ανά εξάμηνο διαμορφώνεται ως εξής:

**1 Εξάμηνο**

Ο/Η μεταπτυχιακός/κή φοιτητής/τρια παρακολουθεί 3 Υποχρεωτικά μαθήματα

|  |  |  |  |  |  |
| --- | --- | --- | --- | --- | --- |
| ***α/α*** | ***Μάθημα*** | ***Kωδ. Μαθ.*** | ***ΤΥΠΟΣ ΜΑΘΗΜΑΤΟΣ*** | ***ΣΥΝΟΛΟ ΩΡΩΝ ΕΞΑΜΗΝΟΥ*** | ***ECTS*** |
| 1 | Εισαγωγή στα συστήματα υγείας | ΠΦΥΑ001 | Υ | 26 | 10 |
| 2 | Επιδημιολογία και Στατιστική στη Δημόσια Υγεία | ΠΦΥ002. | Υ | 26 | 10 |
| 3 | Μεθοδολογία έρευνας στις κοινωνικές επιστήμες | ΠΦΥ 003. | Υ | 26 | 10 |

**2 Εξάμηνο**

Ο/Η μεταπτυχιακός/κή φοιτητής/τρια παρακολουθεί 1 Υποχρεωτικό μάθημα και 2 μαθήματα Επιλογής

|  |  |  |  |  |  |
| --- | --- | --- | --- | --- | --- |
| ***α/α*** | ***Μάθημα*** | ***Kωδ. Μαθ.*** | ***ΤΥΠΟΣ ΜΑΘΗΜΑΤΟΣ*** | ***ΣΥΝΟΛΟ ΩΡΩΝ ΕΞΑΜΗΝΟΥ*** | ***ECTS*** |
| 1 | Πρωτοβάθμια Φροντίδα Υγείας | ΠΦΥΒ002 | Υ | 26 | 10 |
| 2 | Κοινωνικοί προσδιοριστές και ανισότητες στην υγεία | ΠΦΥΒ001 | Ε | 26 | 10 |
| 3 | Κοινωνιολογία της υγείας | ΠΦΥΒ003 | Ε | 26 | 10 |
| 4 | Συστήματα υγείας και πολιτική οικονομία της υγείας | ΠΦΥΒ004 | Ε | 26 | 10 |

**3 Εξάμηνο**

Ο/Η μεταπτυχιακός/κή φοιτητής/τρια παρακολουθεί 1 Υποχρεωτικό μάθημα και 2 μαθήματα Επιλογής

|  |  |  |  |  |  |
| --- | --- | --- | --- | --- | --- |
| ***α/α*** | ***Μάθημα*** | ***Kωδ. Μαθ.*** | ***ΤΥΠΟΣ ΜΑΘΗΜΑΤΟΣ*** | ***ΣΥΝΟΛΟ ΩΡΩΝ ΕΞΑΜΗΝΟΥ*** | ***ECTS*** |
| 1 | Προαγωγή υγείας & Πρόληψη | ΠΦΥΓ002 | Υ | 26 | 10 |
| 2 | Διεθνής διακυβέρνηση της υγείας | ΠΦΥΓ001 | Ε | 26 | 10 |
| 3 | Δημόσια Υγεία και Σύγχρονες προκλήσεις | ΠΦΥΓ003 | Ε | 26 | 10 |
| 4 | Μετανάστευση και υγεία | ΠΦΥΓ004 | Ε | 26 | 10 |
| 5 | Οικολογία και υγεία | ΠΦΥΓ005 | Ε | 26 | 10 |
| 6 | Πολιτικές ψυχικής υγείας | ΠΦΥΓ006 | Ε | 26 | 10 |
| 7 | Τεκμηριωμένη πρακτική στην Πρωτοβάθμια Φροντίδα Υγείας | ΠΦΥΓ007 | Ε | 26 | 10 |

**4 Εξάμηνο**

|  |  |
| --- | --- |
| Μεταπτυχιακή Διπλωματική Εργασία στην Πρωτοβάθμια Φροντίδα Υγείας | **30** |
| Σύνολο εξαμήνου σε *ECTS* | **30** |

**ΠΑΡΑΡΤΗΜΑ ΙΙ**

**ΠΙΝΑΚΑΣ ΜΟΡΙΟΔΟΤΗΣΗΣ**

α) Γενικός **βαθμός πτυχίου**, με ανώτατο όριο τα δέκα (10) μόρια.

β) **Ερευνητική δραστηριότητα**: Θα μοριοδοτηθεί **ΜΙΑ** μόνον εργασία ή ανακοίνωση ή συμμετοχή σε Στρογγυλή Τράπεζα με σειρά αξιολόγησης από το σημαντικότερο προς το λιγότερο σημαντικό ως εξής:

Συγγραφέας σε άρθρο διεθνούς περιοδικού έντυπου ή ηλεκτρονικού (peer reviewed Journal) 10 μόρια (10), Συγγραφέας σε άρθρο εθνικά αναγνωρισμένου ελληνικού περιοδικού έντυπου ή ηλεκτρονικού (peer reviewed Journal) οκτώ μόρια (8), Συγγραφέας σε ανακοίνωση ελληνικού ή διεθνούς συνεδρίου ή εισηγητής σε στρογγυλή τράπεζα πέντε μόρια (5).

γ) **Τίτλοι ξένων γλωσσών**, πέραν της αγγλικής πέντε (5) μόρια.

δ) **Βαθμός γραπτής εξέτασης** με ανώτατο όριο τα δέκα (10) μόρια

ε) **Βαθμός προφορικής συνέντευξης** πολλαπλασιαζόμενος με το συντελεστή δύο (2), δηλαδή με ανώτατο όριο είκοσι (20) μόρια.